Denne artikkelen inneholder en liste over kilder, litteratur eller eksterne lenker, men enkeltopplysninger lar seg ikke verifisere fordi det mangler konkrete kildehenvisninger i form av fotnotebaserte referanser. Du kan hjelpe til med å sjekke opplysningene mot kildemateriale og legge inn referanser. Opplysninger uten kildehenvisning i form av referanser kan bli fjernet. Se Mal:Referanseløs for mer informasjon.

**Gråselje** (*Salix cinerea*) er en art løvtrær i pilefamilien. Den avviker fra selje først og fremst ved å kreve mer fuktighet, vokser sjelden over 10 meter høy, og har lengre, mer spatelformede blader. Eldre greiner er brune med vedåser. Den har kortere bladskaft på 3–9 mm, mot 8–30 mm for selje.

Gråselje har slankere og mer spatelformede blader enn selje.
Utbredelse av gråselje. Grønt = *Salix cinerea* ssp *cinerea*. Oransje = *Salix cinerea* ssp. *oleifolia*.
Hannblomster - «gåsunger» hvor gule støvbærere sitter på lange hvite stilker. Her bilde med honningbie, fra Tyskland.
Hunnblomst - grønn rakle.
Gråselje er en busk eller et tre inntil 10 m, sjelden 15 m. Barken er mørkere grå og har grunnere furer enn hos selje. Skudd og kvister forblir hårete (grålodne) det første året. Bladene er 5–10 cm lange, og 2–3 ganger lengre enn de er brede, mot maksimalt to ganger lengre for selje. Gråselje har lett spatelformede blader, de er butte ytterst og er på det bredeste ovenfor midten. Blomstringen skjer senere enn hos selje, og gåsungene er mindre hos gråselje. Hannblomster gule støvbærere (gåsunger), hunnblomster grønn-gule.

Gråselje *(Salix cinerea* ssp *cinerea)* kan også kalles ***østlig gråselje***, da den vokser i Sentral-Europa og Norden og østover til Sibir og Kasakhstan. En vestlig underart er ***Salix cinerea* ssp. *oleifolia*** – «Grey Sallow», eller ***vestlig gråselje***. Bladene mellomgrønne, på lysegrønne kvister og bladstilker. Bittesmå øreblad ved bladstilken. Vest-Europa, De britiske øyer.

Utbredelse
----------

Arten vokser i hele Europa og store deler av Russland. 

* Vestlig gråselje (*Salix cinerea* ssp. *oleifolia*) vokser i Irland og Storbritannia, vestlige Frankrike, Spania, Portugal, Korsika og Sardinia. Populasjon i nordlige Marokko.
* Østlig gråselje (*Salix cinerea* ssp *cinerea*) vokser i østlige Frankrike, og deretter inkludert Alpene og Tyskland østover til Kasakhstan og det midtre Sibir.

Utbredelse i hele Danmark, Sverige nord til midten av Bottenviken og Finland nord til Uleåborg og Kemi. Bornholm, Öland og Gotland.

Gråselja vokser i Norge på Østlandet fra Halden til Trysil og Rendalen, og ned til Mandal og Farsund, en mulig vestlig bestand på Jæren.

Kilder
------

* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007. ISBN 978-82-05-32563-0.

Eksterne lenker
---------------

* (en) *Gråselje* i Encyclopedia of Life Rediger på Wikidata

* (en) *Gråselje* i Global Biodiversity Information Facility Rediger på Wikidata

* (no) *Gråselje* hos Artsdatabanken Rediger på Wikidata

* (sv) *Gråselje* hos Dyntaxa Rediger på Wikidata

* (en) *Gråselje* hos ITIS Rediger på Wikidata

* (en) *Gråselje* hos NCBI Rediger på Wikidata

* (en) *Gråselje* hos The International Plant Names Index Rediger på Wikidata

* (en) *Gråselje* hos Tropicos Rediger på Wikidata

* (en) *Kategori:Salix cinerea* – bilder, video eller lyd på Wikimedia Commons Rediger på Wikidata

* (en) *Salix cinerea* – galleri av bilder, video eller lyd på Wikimedia Commons Rediger på Wikidata

* *Salix cinerea* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi
 |